E 2010 ez eo M43 112 609 = 243 112 609-1 an niver-Mersenne kentael brasañ a anavezer, gant 12 978 189 sifr en e skrivad degel. Bez e oa ar 45vet niver-Mersenne kentael bet dizoloet hag embannet e oa bet an dizoloadenn anezhañ dan 23 a viz Eost 2008 a drugarez da strivoù raktres kenlabourus ar jediñ dasparzhet «  Great Internet Mersenne Prime Search » (GIMPS). Bihanoch eget ar 45vet eo ar 46vet niver-Mersenne kentael, 237 156 667-1, a voe dizoloet pemzektez goude ; dan 12 a viz Ebrel 2009 e voe dizoloet gant ar memes raktres GIMPS, ar 47vet niver-Mersenne kentael, 242 643 801-1, hag a zo eñ ivez un tammig bihanoch eget an hini meneget da gentañ.